stanford-oval/wikipedia huggingface dataset:
Barrakudat
Lajit

Barrakudiin kuuluu seuraavat 29 lajia:
Sphyraena acutipinnis Day, 1876 – Puikkobarrakuda
Sphyraena afra Peters, 1844 – Nuolibarrakuda
Sphyraena arabiansis Abdussamad & Retheesh, 2015
Sphyraena argentea Girard, 1854 – Hopeabarrakuda
Sphyraena barracuda (Edwards, 1771) – Barrakuda
Sphyraena borealis DeKay, 1842 – Pohjanbarrakuda
Sphyraena chrysotaenia Klunzinger, 1884 – Keltajuovabarrakuda
Sphyraena ensis Jordan & Gilbert, 1882
Sphyraena flavicauda Rüppell, 1838 – Keltapyrstöbarrakuda
Sphyraena forsteri Cuvier, 1829 – Täpläbarrakuda
Sphyraena guachancho Cuvier, 1829 – Hietabarrakuda
Sphyraena helleri Jenkins, 1901
Sphyraena iburiensis Doiuchi & Nakabo, 2005
Sphyraena idiastes Heller & Snodgrass, 1903
Sphyraena intermedia Pastore, 2009 – Välimerenbarrakuda
Sphyraena japonica Cuvier, 1829
Sphyraena jello Cuvier, 1829 – Keihäsbarrakuda
Sphyraena lucasana Gill, 1863
Sphyraena novaehollandiae Günther, 1860
Sphyraena obtusata Cuvier, 1829 – Kultapyrstöbarrakuda
Sphyraena picudilla Poey, 1860 – Juovabarrakuda
Sphyraena pinguis Günther, 1874 – Linjabarrakuda
Sphyraena putnamae Jordan & Seale, 1905 – Sahabarrakuda
Sphyraena qenie Klunzinger, 1870 – Mustaeväbarrakuda
Sphyraena sphyraena (Linnaeus, 1758) – Atlantinbarrakuda
Sphyraena stellata Morishita & Motomura, 2020
Sphyraena tome Fowler, 1903
Sphyraena viridensis Cuvier, 1829 – Keltasuubarrakuda
Sphyraena waitii Ogilby, 1908
Barrakuda (S. barracuda) saalistamassa.
Belcastel (Aveyron)

Belcastelin kylä
Belcastel [bɛlkastɛl] on kylä ja kunta Aveyronin departementissa Midi-Pyrénées’n hallintoalueella Ranskassa. Kunnassa oli 251 asukasta vuoden 1999 väestönlaskennassa. Belcastelin pinta-ala on 11 neliökilometriä.
Paristakymmenestä maatilasta koostuva Belcastelin kunta kuuluu vanhan linnan ympärille rakentuneen keskustaajamansa ansiosta kauneimpien ranskalaiskylien järjestöön Les Plus Beaux Villages de France. Aveyronin departementissa järjestön jäsenkyliä on sen lisäksi yhdeksän: Brousse-le-Château, Conques-en-Rouergue, La Couvertoirade, Estaing, Najac, Peyre (Comprégnacin kunnassa), Saint-Côme-d'Olt, Sainte-Eulalie-d'Olt ja Sauveterre-de-Rouergue.
Aiheesta muualla

Kuvia tai muita tiedostoja aiheesta Belcastel Wikimedia Commonsissa
Kunnan sivusto (ranskaksi)
Beaumont-en-Auge

Beaumont-en-Auge, kylän keskustaa
Beaumont-en-Auge on kylä ja kunta Calvadosin departementissa Basse-Normandien hallintoalueella Ranskassa. Kunnassa oli 496 asukasta vuoden 1999 väestönlaskennassa. Beaumont-en-Augen pinta-ala on kahdeksan neliökilometriä.
Tunnettuja asukkaita

Pierre-Simon Laplace, matemaatikko, syntyi Beaumont-en-Augessa
Belebein piiri

| Belebein piiri Белебеевский район Belebeevski raion Бәләбәй районы Bäläbäi raiony |
| --- | --- |

 Lippu:  Vaakuna
 Belebein piiri Baškortostanin länsiosassa.
Perustettu:  1930
Hallinto:  
 – hallinnollinen keskus:  Belebei
Pinta-ala:  1 861 km²
Belebein piiri (ven. Белебеевский район, Belebeevski raion, baškiiriksi Бәләбәй районы, Bäläbäi raiony) on hallinnollinen piiri Baškortostanin länsiosassa. Piirin hallinnollinen keskus on Belebein kaupunki (57 200 asukasta vuonna 1995), joka sijaitsee 180 kilometriä pääkaupungista Ufasta lounaaseen. Piiriin kuuluu kaksi kaupunkikuntaa (Belebei ja Prijutovo) ja niiden lisäksi 15 maalaiskuntaa (kyläneuvostoaluetta).
Belebein piirin pinta-ala on 1 861 km².  Suurimmat etniset ryhmät ovat venäläiset, tataarit ja tšuvassit. Piiri on perustettu vuonna 1930.
Aiheesta muualla

Wikimedia Commonsissa on kuvia tai muita tiedostoja aiheesta .
Piirin sivusto (venäjäksi)
Abzelilovo • 
Agidel • 
Alšejevsk • 
Arhangel • 
Askino • 
Aurgazy • 
Baimak • 
Bakaly • 
Baltatševo • 
Belebei • 
Belokatai • 
Beloretsk • 
Birsk • 
Bižbuljak • 
Blagovar • 
Blagoveštšensk • 
Burajevo • 
Burzjansk • 
Buzdjak • 
Davlekanovo • 
Djurtjul • 
Duvan • 
Fjodorovka • 
Gafur • 
Haibullino • 
Iglino • 
Iliševo • 
Išimbai • 
Janaul • 
Kaltasy • 
Karaidel • 
Karmaskaly • 
Kig • 
Krasnokamsk • 
Kugartš • 
Kujurgasy • 
Kumertau • 
Kušnarenkovo • 
Jermekejevo • 
Meleuz • 
Metšetlino • 
Mežgorje • 
Mijak • 
Miškino • 
Neftekamsk • 
Nurimanov • 
Oktjabrski • 
Salavat • 
Salavat • 
Šaran • 
Sibai • 
Sterlibaševo • 
Sterlitamak • 
Sterlitamak • 
Tatyšly • 
Tšekmaruš • 
Tšišmy • 
Tuimazy • 
Ufa • 
Ufa • 
Utšaly • 
Zialiar • 
Ziantšur
James Tomkins (soutaja)

| Mitalit | Mitalit | Mitalit |  |
| --- | --- | --- | --- |
|  James Tomkins vuonna 2008  |  James Tomkins vuonna 2008  |  James Tomkins vuonna 2008  |  |
Maa:  Australia
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 | perämiehetön nelikko |  |
|  Kultaa | Atlanta 1996 | perämiehetön nelikko |  |
|  Kultaa | Ateena 2004 | perämiehetön kaksikko |  |
|  Pronssia | Sydney 2000 | perämiehetön kaksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Nottingham 1986 | kahdeksikko |  |
|  Kultaa | Lake Barrington 1990 | perämiehetön nelikko |  |
|  Kultaa | Wien 1991 | perämiehetön nelikko |  |
|  Kultaa | Köln 1998 | pariairokaksikko |  |
|  Kultaa | Köln 1998 | pariaironelikko |  |
|  Kultaa | St. Catharines 1999 | perämiehetön kaksikko |  |
|  Kultaa | Milano 2003 | perämiehetön kaksikko |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Edinburgh 1986 | kahdeksikko |  |
|  Pronssia | Edinburgh 1986 | perämiehetön nelikko |  |
James Bruce Tomkins (s. 19. elokuuta 1965 Sydney) on uransa päättänyt australialainen soudun olympiavoittaja ja maailmanmestari. 200 senttimetriä pitkä ja 95 kilogrammaa painava Tomkins edusti Mercantile Rowing Clubia.
Vuonna 1980 soudun aloittanut Tomkins osallistui urallaan kuusiin kesäolympialaisiin, vuosina 1988, 1992, 1996, 2000, 2004 ja 2008. Hän saavutti kolme olympiakultaa, vuonna 1992 Barcelonasta perämiehettömästä nelikosta, vuonna 1996 Atlantasta samasta luokasta ja vuonna 2004 Ateenasta perämiehettömästä kaksikosta. Vuonna 2000 hän voitti kotimaassaan Sydneyssä olympiapronssia perämiehettömästä kaksikosta. Vuoden 2008 kesäolympialaisissa Pekingissä Tomkins toimi Australian lipunkantajana avajaisissa. MM-kilpailuista Tomkins saavutti seitsemän kultaa, joista ensimmäisen jo vuonna 1986 ja viimeisen vuonna 2003. Hän on ainoa soutaja, joka on voittanut MM-kultaa perämiehettömässä nelikossa, pariairokaksikossa, pariaironelikossa, perämiehettömässä kaksikossa ja kahdeksikossa, eli kaikissa niin kutsutuissa sweep oar -kilpailumuodoissa. Vuoden 1986 Kansainyhteisön kisoista Tomkins saavutti yhden kullan ja yhden pronssin.
Tomkins päätti uransa vuonna 2010. Vuonna 2012 hänet valittiin sekä Australian urheilun kunniagalleriaan että Kansainvälisen olympiakomitean urheilijoiden komission jäseneksi.
Beaumont-du-Lac

| Beaumont-du-Lac |
| --- | --- |
 Château de Vassivière
 vaakuna
 Beaumont-du-Lac
 Koordinaatit: 45°46′20″N, 1°50′08″E 
Valtio:  Ranska
Alue:  Uusi-Akvitania
Departementti:  Haute-Vienne
Arrondissementti:  Limoges
Pinta-ala:  
 – Kokonaispinta-ala:  23,9 km²
Väkiluku (2020):  141 
 – Väestötiheys:  5 as./km²
Kunnan numero:  87009
Infobox OKVirheellinen NIMI-arvo: 
Beaumont-du-Lac on kunta keskisessä Ranskassa Haute-Viennen departementissa Uuden-Akvitanian alueella. Se sijaitsee Maulde-joen varrella, noin 54 kilometriä Limogesin kaupungista itään.
Kunnan nähtävyyksiä on linna Château de Vassivière. Linnassa on useita arkkitehtonisia tyylejä eri aikakausilta. Viimeisimmät muutostyöt on tehty 1800-luvun lopulla ja 1930-luvulla. Linna on ollut Vassivièren suvun omistuksessa. Vuonna 1948 aloitettiin Maulde-joen patoaminen vesivoiman saamiseksi. Tuolloin suuri osa Vassivièren omistamista maista jäi Lac de Vassivièren tekojärven alle. Linna jäi järven keskelle muodostuneeseen Île de Vassivièren saareen. Suku piti saaren ja linnan omistuksessaan vuoteen 1977 saakka.
Aiheesta muualla

Kuvia tai muita tiedostoja aiheesta Beaumont-du-Lac Wikimedia Commonsissa
August Aleks Bäckäng

August Aleks Bäckäng, sukunimi esiintyy myös muodossa Bäckeng (1861–1926) oli suomalainen Merikarvialta kotoisin ollut torppari, asioitsija ja arkkiveisujen tekijä.
Arkkiveisuja

Uusi nuorukaisten siwistys-laulu eli erään yljän walitus, enenn hyljättyä sulhoansa kaiwatessa. Kirj. ja mukaili Merikarwian lauluniekka. Pori 1884
Uusi suru-laulu niistä tapahtuneista itsensä murhista, joita näillä seuduilla nähdään ja kuullaan. Pori 1884
Yksi eriskummainen wekkuli-runo Elukkain rääkkäämisestä. 1885
Yksi ihan uusi Wangeus-laulu, sekä ajallisesta wangeudesta että myös Ijankaikkisesta helwetin wangeudesta. Kirjoittanut omakätisesti A.A. Bäckeng istuessaan löysyyden wangeutta. Pori 1885
Hirweä Murha-Laulu, elikkä lyhyt kertomus siitä äkillisestä kuoleman tapauksesta, kuinka erään talon wävy, Nikolai Matinpoika Pihlajamäki appiwaarinsa, Jaakko Moberg, elämänlangan ampumakoneen awulla katkasi. Murhattiin Merikarvan pitäjässä, Kyörtilän kylässä 25.10. 1887. Pori 1887
Yleinen murhalaulu: koskeva koko maailman yleistä mellakkaa. Tämä laulu sai aineensa siitä raasta murhasta, joka tehtiin Merikarvian pitäjän Filppulan kylässä eräänä sunnuntai-iltana eli siis elokuun 9 päivänä vuonna 1925, jolloin talollisen poika Frans Selim Vanhatalo juomatovereidensa kätten kautta, seipään ja puukon iskuilla, törkeästi murhattiin; sepittänyt ja painattanut (se murharyöviöistä ja muista roistolaumojen konnantöistä sanomattoman paljon kärsinyt asioitsija, kirjailija ja runoseppä) A. A. Bäckäng. Tekijä, Pori 1926
Kirjallisuutta

Päkkenki: merikarvialaisen kansanrunoilija August Aleks Bäckängin (1861-1926) löytyneet runot nykykirjaimilla sekä tietoja hänen elämästään.  Merikarvia-seura, Merikarvia 2016
Australianarohaukka

| Australianarohaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Perninae
Suku::  Hamirostra
Laji::  melanosternon
Kaksiosainen nimi
 Hamirostra melanosternon  (Gould, 1841) 
Katso myös
   Australianarohaukka Wikispeciesissä   Australianarohaukka Commonsissa 
Infobox OKNimi-testi OKIUCN-testi OK: 
Australianarohaukka (Hamirostra melanosternon)  on haukkojen heimoon kuuluva lintu. Sen levinneisyysaluetta on Australia. Sen populaatio on pienenemässä elinalueiden pienenemisen ja pilaantumisen johdosta. Myös munien kerääminen ja haaskojen myrkyttäminen pienentävät populaatiota.
Sen elinaluetta ovat alavat aavikot, metsät, arot, savannit ja pensastot.
Ulkonäkö ja ravinto

Sen pituus on 51–61 senttimetriä, paino 1 150–1 450 grammaa ja siipiväli 141–156 cm. Aikuinen lintu on pääasiassa musta, sen pyrstö on lyhyt, ja siivissä on valkoiset täplät. Se ei juuri ääntele. Sen ravintoon kuulu nisäkkäitä, lintuja, matelijoita, raatoja ja joskus suuria hyönteisiä, ja erityisesti se suosii jäniksenpoikasia ja lintuja.
August Ames

| August Ames |
| --- | --- |
 August Ames Las Vegasissa 2014 AVN Adult Entertainment Expossa.
Henkilötiedot
Koko nimi:  Mercedes Grabowski
Syntynyt: 23. elokuuta 1994
Pornonäyttelijä
Aktiivisena:  2013–2017
Hiusten väri:  ruskea
Mitat:  32D-23-28
Pituus:  168 cm
Paino:  52 kg
Aiheesta muualla
IMDb
August Ames (oik. Mercedes Grabowski; 23. elokuuta 1994 Antigonish, Nova Scotia, Kanada – 5. joulukuuta 2017 Kalifornia, Yhdysvallat) oli kanadalainen pornonäyttelijä. Hän työskenteli nuorena lapsenvahtina, aputyttönä hevostilalla sekä zumba- ja joogaohjaajaana. Ennen aikuisviihdeuraa Ames toimi baarimikkona ja solariumiyrittäjänä. Hän toimi myös Penthousen mallina.
Amesin aikuisviihdeura alkoi marraskuussa 2013. Hän esiintyi liki 300 pornoelokuvassa neljän vuoden aikana.
Ames löydettiin kuolleena Kaliforniasta 5. joulukuuta 2017. Kuolinsyyksi todettiin hirttäytyminen. Amesin läheisten mukaan hän kärsi masennuksesta. Ames oli vain pari päivää ennen kuolemaansa aiheuttanut kohun, kun hän oli Twitterissä kertonut hylänneensä työtarjouksen, koska hänen vastanäyttelijänsä oli tehnyt aiemmin miesten välisiä elokuvia. Lausuntoa pidettiin homofobisena, mutta Amesin mukaan kyseessä oli huoli mahdollisista seksitaudeista.
Palkinnot

| Vuosi | Palkinto | Kategoria | Teos | Lopputulos | Viite |
| --- | --- | --- | --- | --- | --- |
| 2015 | AVN Awards | Best New Starlet | — | Ehdokkuus |  |
| 2015 | AVN Awards | Best POV Sex Scene (yhdessä Kevin Mooren kanssa) | Spandex Loads 8 | Ehdokkuus |  |
| 2015 | AVN Awards | Cutest Newcomer (äänestyksellä) | — | Voitto |  |
| 2015 | XBIZ Awards | Best New Starlet | — | Ehdokkuus |  |
| 2015 | XRCO Award | New Starlet | — | Ehdokkuus |  |
| 2015 | XRCO Award | Cream Dream | — | Voitto |  |
| 2016 | AVN Award | Best Boy/Girl Sex Scene (yhdessä Manuel Ferraran kanssa) | Oil Overload 12 | Ehdokkuus |  |
| 2016 | AVN Award | Female Performer of the Year | — | Ehdokkuus |  |
| 2016 | XBIZ Awards | Female Performer of the Year | — | Ehdokkuus |  |
| 2016 | XBIZ Awards | Best Actress – Feature Release | Safe Landings | Ehdokkuus |  |
| 2016 | XBIZ Awards | Best Scene – Feature Release (yhdessä Xander Corvusin & Marcus Londonin kanssa) | Safe Landings | Ehdokkuus |  |
Aiheesta muualla

Wikimedia Commonsissa on kuvia tai muita tiedostoja aiheesta .
August Ames Twitterissä
August Ames Internet Movie Databasessa. (englanniksi)
August Ames Internet Adult Film Databasessa (iAFD.com) (englanniksi)
August Ames Adult Film Databasessa (englanniksi)
August Ames in Babepedia (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:August Ames
Käännös suomeksi
Australianhammaskonnat

| Australianhammaskonnat |
| --- | --- |
 Crinia signifera
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot Anura
Heimo::  Australianhammaskonnat Myobatrachidae  Schlegel, 1850
Katso myös
   Australianhammaskonnat Wikispeciesissä   Australianhammaskonnat Commonsissa 
Infobox OKVirheellinen NIMI-arvo: 
Australianhammaskonnat (Myobatrachidae) on sammakoihin (Anura) kuuluva heimo. Heimoon kuuluu 89 lajia, jaettuna 13 sukuun. Lajit asuvat Australiassa ja Uudessa-Guineassa.
Suvut

Arenophryne
Assa
Crinia
Geocrinia
Metacrinia
Mixophyes
Myobatrachus
Paracrinia
Pseudophryne
Vatsassahautojat (Rheobatrachus)
Spicospina
Taudactylus
Uperoleia
Käännös suomeksi
Aurinkokoira

| Aurinkokoira> The Sun Dog |
| --- | --- |
 Aurinkokoiran aloitussivun kuva.
Alkuperäisteos
Kirjailija:  Stephen King
Kieli:  englanti
Genre:  kauhu
Julkaistu:  Sydänyö (Four Past Midnight, 1990)
Suomennos
Suomentaja:  Ilkka Rekiaro
Kustantaja:  Tammi
Sivumäärä:  182

Löydä lisää kirjojaKirjallisuuden teemasivulta
Aurinkokoira (engl. The Sun Dog) on yhdysvaltalaisen kirjailija Stephen Kingin pienoisromaani, joka julkaistiin vuonna 1990 kokoelmassa Sydänyö (Four Past Midnight). Se kertoo tarinan pojasta, joka saa syntymäpäivälahjaksi polaroid-kameran, jonka ottamissa valokuvissa hahmottuu vähittelen kuvaajaa kohden uhkaavasti lähestyvä koira.
King on kertonut tarinan Aurinkokoirasta syntyneen jo kesällä 1987 hänen kiinnostuttuaan vaimonsa Tabithan valokuvaamisharrastuksen yhteydessä lahjaksi saadusta polaroid-kamerasta ja sen tekniikasta tuottaa itsekehitettyjä valokuvia. Omien sanojensa mukaan King ei ollut tätä aiemmin ajatellut kameralla otettuja niin tarkkaan, mutta "mitä enemmän niitä ajatteli, sitä oudommilta ne vaikuttivat; ne eivät ole pelkkiä kuvia vaan menneisyyden hetkiä... ja niissä on joitain hyvin omituista."
Josh Rubinsin arvioidessaan Entertainment Weekly -lehdessä Sydänyö -kokoelmaa vuonna 1990 hän mielsi Aurinkokoiran olevan koko kokoelman "yksinkertaisin, edukseen erottuva tarina" ja kehui sitä enimmäkseen "maukkaana mustana komediana".
Juoni

Castle Rockissa asuva Kevin Delevan saa 15-vuotissyntymäpäivänään lahjaksi Sun 660 -mallisen Polaroid -kameran, josta hän löytää pian omituisen vian: sen tuottamissa esiintyy taustalla uhkaava musta koira, joka näyttää kuin liikkuvan aina vain lähemmäs jokaisella kuvalla kuin hyökätäkseen vähitellen valokuvaajan kimppuun. Opettajansa herra Bakerin suosituksesta Kevin käy esittämässä kameraa Reginald "Pop" Merrillille, ​​varakkaalle mutta häikäilemättömälle Emporium Galorium -sekatavarakaupan omistajalle. Aluksi kameran eriskummalliseen ilmiöön yhtä levottomasti suhtautuva Merrill näkee pian mahdollisuuden edistää kameralla omia etujaan, kuten kameran myymiseen eteenpäin paranormaalien ilmiöiden harrastajalle tuntuvalla summalla. Merrill onnistuu vaihtamaan kameran toiseen samanlaiseen malliin, jonka tietämätön Kevin tuhoaa. Suureksi tyrmistyksekseen Merrill ei kykene pääsemään eroon kamerasta, koska hänen asiakkaansa joko pitävät sen mainostettua ilmiötä huijauksena tai kieltäytyvät ostamasta sitä valokuvien katselun myötä tuntemansa epämukavuuden ja levottomuuden vuoksi. Kamera käy, ja koira etenee hitaasti kohden ja muuttuu joksikin raivokkaammaksi ja hirveämmäksi jokaisen otetun kuvan myötä.
Tällä välin Keviniä vaivaavat toistuvat painajaiset koirasta. Hän ymmärtää, että Merrill olikin koko ajan huijannut häntä eikä pelottavaa kameraa ollut koskaan tuhottukaan. Kevin yrittää estää Merrilliä ottamasta enempää kuvia peläten koiran "murtautuvan" siten todelliseen maailmaan, mutta tällä välin kameran vaikutus Merrilliin on saanut hänet menettämään järkensä. Herättyään eräänä yönä pitelevänsä kameraa ja painamalla sen liipaisinta toistuvasti, hän päättää murskata sen aamulla, mutta hallusinaatioiden vallassa hän kuvittelee yhden hänen myymälänsä seinällä roikkuvista käkikelloista kameraksi ja rikkoo sen oikean sijasta. Hänen ryhtyessään korjaamaan käkikelloa työpöydällään Merrill alkaa taas ottamaan lisää kuvia. Pian Kevin ja hänen isänsä saapuvat Merrillin myymälään, mutta pahin ehtii toteutua: koira repii tiensä ulos viimeisestä valokuvasta ja tappaa Merrillin. Painajaistensa innoittamana Kevin oli varmuuden varalta tuonut mukanaan toisen polaroid-kameran, ja juuri kun koira on kokonaan pääsemässä vapauteen, Kevin ottaa siitä kuvan ja vangitsee koiran jälleen "Polaroid-maailmaan".
Seuraavana syntymäpäivänään Kevin saa lahjaksi WordStar 70 -tietokoneen. Testatakseen sen tekstinkäsittely-ohjelmaa Kevin kirjoittaa umpimähkään jotain, mutta kun teksti tulostetaan, sivulla lukee: "Koira on taas irti. Se ei nuku. Se ei laiskottele. Se on tulossa hakemaan sinut, Kevin. Sillä on kova nälkä. Ja se on HYVIN vihainen."
James Toseland

James Toseland
James Toseland (s. 5. lokakuuta 1980, Doncaster, South Yorkshire, Englanti) on brittiläinen ratamoottoripyöräilijä.
Ennen MotoGP-uraansa Toseland ajoi voittokkaasti eri Superbike-luokan sarjoissa. Supersportin MM-sarjassa Toseland ajoi vuosina 1998 ja 1999. Sijoitukset kokonaispisteissä olivat 18. ja 11, paras yksittäinen kilpailusuoritus vuosittain oli 8. ja 6. Vuonna 2000 Toseland siirtyi Britannian kansalliseen Superbiken mestaruussarjaan: ajokkina oli Raul Birdin omistaman tallin Honda VTR. Toseland oli kauden aikana sivussa neljä kisaa loukkaantumisen takia, mutta keräsi siitä huolimatta 101 pistettä ja oli 12. kokonaispisteissä.
Kaudelle 2001 Toselandille avautui tallipaikka Superbiken maailmanmestaruussarjaan. Jo kahtena ensimmäisenä kautenaan hän menestyi paremmin kuin alemmissa sarjoissa; 2003 Toseland nappasi ensimmäisen voittonsa Oscherslebenin radalla ja oli kolmas MM-pisteissä. Kaudella 2004 Toseland voitti Superbiken maailmanmestaruussarjan mestaruuden tasaisen varmalla työllä; hän voitti kauden aikana vain kolme kisaa kaikkiaan 22 lähdöstä.
Vuosi 2005 ei ollut yhtä menestyksekäs, Toseland joutui tyytymään yhteen voittoon ja neljänteen sijaan MM-sarjassa. Seuraavana vuonna hän ajoi kolmen voiton kauden kuten toissa vuonnakin, muttei mahtanut mitään Troy Baylissille joka dominoi sarjaa miten tahtoi. 2007 Toseland nousi lajin kiistattomaksi ykköseksi voitettuaan kahdeksan kilpailua kauden aikana ja uransa toisen maailmanmestaruuden. Hän kävi tiukan taistelun mestaruudesta Noriyuki Hagan kanssa, lyöden japanilaiskuskin kauden päätteeksi vain kahdella pisteellä.
Menestyksekkään kauden aikana huhuttiin Toselandin siirtymisestä kuninkuusluokka MotoGP:hen, pääasiassa satellittitalleihin Pramac d'Antinille tai jopa Toselandin Superbiketallin siirtymisestä kyseiseen sarjaan. 1. elokuuta 2007 tiedotettiin hänen siirtyvän seuraavalla kaudella Tech 3 tiimin palvelukseen.
Maaliskuussa 2008 oli Toselandin ensimmäinen MotoGP-kilpailu Qatarissa. Aika-ajoissa hän yllätti kaikki sijoittumalla kakkoseksi ja oltuaan kisassa kuudes, joka oli hänen paras sijoituksensa kauden aikana (jota Toseland sivusi peräti viisi kertaa). Kauden päätteeksi Toseland oli 11. kokonaispisteissä.
Barnard Elliot Bee jr.

Barnard E. Bee jr.
Barnard Elliott Bee Jr. (8. helmikuuta 1824 – 22. heinäkuuta 1861) oli Yhdysvaltain armeijan ammattisotilas ja etelävaltioiden kenraali Yhdysvaltain sisällissodassa. Hän haavoittui kuolettavasti ensimmäisessä Bull Runin taistelussa, yhtenä ensimmäisistä kenraaleista, joka kaatui sisällissodassa. Taistelun aikana hän keksi lempinimen eversti Thomas J. Stonewall Jacksonille.
Lapsuus ja nuoruus

Hän syntyi Charlestonissa Etelä-Carolinassa  Barnard Elliott Bee Seniorin ja  Ann Wragg Fayssouxin pojaksi, jotka molemmat olivat vakavaraista charlestonilaissuvuista. 1833 Been perhe muutti Pendletoniin Etelä-Carolinaan, missä Been perhe meni Pendletonin akatemiaan.  1836 Been perhe muutti Texasiin mutta Bee jäi Pendletoniin ja eli äitinsä kolmen siskon kanssa harjoittaakseen opintojaan. Bee valmistui Yhdysvaltain sotilasakatemiasta 1845, 35. luokastaan ja sai komennuksen luutnantiksi 3. USA:n jalkaväkeen. 
Bee palveli ensiksi Teksasin sotilaallisessa valloittamisesta. Hänet palkittiin urheudesta kahdesti Meksikon–Yhdysvaltain sodan aikana, ensin Cerro Gordossa, missä hän haavoittui ja sitten Chapultepecissa.
Sodan jälkeen Bee sijoitettiin varuskuntapalvelukseen Pascagoulaan Mississippiin missä hän palveli adjutanttina. 1849-1855, Bee oli rajaseutupalveluksessa Uudessa Meksikossa. Suurimman osan tästä ajastaan hän oli Fort Fillmoressa lähellä Las Crucesia Uudessa Meksikossa. 1855 Bee ylennettiin 10. jalkaväkirykmentin D-komppanian kapteeniksi ja sijoitettiin Fort Snellingiin Minnesotaan.  Fort Snellingissä hän tapasi ja nai Sophia Elizabeth Hillin, upseeritoverinsa siskon. 1857 Been komppania otti osaa Utahin sotaan, missä hän sai komentoonsa Utahin vapaaehtoispataljoonan ja yleni everstiluutnantiksi. 1860 Bee sijoitettiin Fort Laramieen Wyomingiin ja hän palveli vähän aikaa linnoituksen komentavana upseerina.
Sisällissota

Sisällissodan alkaessa Bee monien muiden etelävaltioista kotoisin olevien upseerien tapaan kamppaili kotiosavaltionsa ja armieijan välillä. Hän päätti pysyä etelässä, ja 3. maaliskuuta 1861 erosi Yhdysvaltain armeijasta ja palasi Charlestoniin, missä hänet valittiin everstiluutnantiksi 1. Etelä-Carolinan vakinaiseen väkeen.
17. kesäkuuta 1861 Bee nimitettiin prikaatinkenraaliksi prikaatiin joka mobilisoitiin Manassas Junctionissa. 
Hän sai komentoonsa kolmannen prikaatin Shenandoahin armeijassa prikaatinkenraali Joseph E. Johnstonin alaisena. Ensimmäisen Bull Runin taistelun aikana hänen on sanottu antaneen lempinimen Stonewall Thomas J. Jacksonille ja koko tämän Stonewall-prikaatille. (On väitelty oliko tämä ihailua vai tarkoitettu loukkaukseksi kun Jacksonin miehet eivät edenneet). Bee haavoittui kuolettavasti kun etelävaltiot olivat saavuttamaisillaan yliotteen taistelukentällä. Hän kuoli seuraavana päivänä ja on haudattu Pendletoniin Etelä-Carolinaan.
Hänen veljensä Hamilton P. Bee oli myös konfederaation kenraali.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Barnard_E._Bee_Jr.
Käännös suomeksi